# ชลิตา ส่วนเสน่ห์
ชลิตา ส่วนเสน่ห์ (นามเดิม น้ำตาล โกมลอุดมผล; เกิด 24 ธันวาคม พ.ศ. 2537) ชื่อเล่น น้ำตาล เป็นมิสยูนิเวิร์สไทยแลนด์ 2559 เป็นตัวแทนประเทศไทยในการประกวดมิสยูนิเวิร์ส 2016 ณ กรุงมะนิลา ประเทศฟิลิปปินส์ และสามารถผ่านเข้ารอบ 6 คนสุดท้ายในการประกวดในปีนั้นอีกด้วย

 ประวัติ 
ชลิตาเกิดที่โรงพยาบาลบำราศนราดูร จังหวัดนนทบุรี ก่อนย้ายไปอาศัยที่อำเภอบางพลี จังหวัดสมุทรปราการตั้งแต่เด็ก เป็นบุตรของนำชัย โกมลอุดมผล กับชุติกาญจน์ ส่วนเสน่ห์ (นามเดิม ศิวพร) มีพี่ชายต่างมารดา 1 คน และมีน้องสาวต่างบิดา 1 คน โดยมารดาเป็นลูกครึ่งเยอรมันจากจังหวัดนครศรีธรรมราช ด้วยเหตุนี้เธอจึงเป็นลูกเสี้ยวเยอรมัน หลังบิดามารดาเลิกรากัน มารดาได้สมรสใหม่กับสรนันท์ ส่วนเสน่ห์ ซึ่งเป็นชาวจังหวัดยโสธร ชลิตามีความสามารถในการเล่นกีฬาวอลเลย์บอล ทั้งเคยเป็นหนึ่งในนักกีฬาโรงเรียนและได้ตำแหน่งชนะเลิศ เธอแบ่งเบาภาระครอบครัวด้วยการทำงานเป็นพนักงานเสิร์ฟภายในท่าอากาศยานสุวรรณภูมิ

สำเร็จการศึกษาระดับชั้นมัธยมศึกษาจากโรงเรียนพูลเจริญวิทยาคม จังหวัดสมุทรปราการ เคยศึกษาระดับอุดมศึกษา คณะวิทยาศาสตร์ สาขาจุลชีววิทยา มหาวิทยาลัยมหาสารคาม ในปี พ.ศ. 2560 เธอโอนหน่วยกิตจากสถาบันเดิมเพื่อศึกษาต่อคณะวิทยาศาสตร์ สาขาจุลชีววิทยา มหาวิทยาลัยศรีนครินทรวิโรฒ ต่อมาใน พ.ศ. 2561 เธอลงเรียนใหม่ในสาขานวัตกรรมการแสดงและการกำกับภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ หลังพบว่าตนเองไม่ถนัดและไม่ชอบสาขาเดิมที่ตนเคยเรียน ปัจจุบันสำเร็จการศึกษาและเข้ารับพระราชทานปริญญาบัตรแล้ว

 การประกวด 
ชลิตามีความฝันว่าจะเป็นนางงามมาแต่เยาว์วัย โดยมีมารดาที่เคยประกวดนางงามสงกรานต์มาก่อนเป็นแรงบันดาลใจและคอยให้การสนับสนุน นอกจากนี้เธอยังมีไอยวริญท์ โอสถานนท์ มิสไทยแลนด์ยูนิเวิร์ส 2006 เป็นบุคคลที่ตนชื่นชอบ ก่อนหน้านี้เธอเคยประกวดเป็นรองดาวของคณะวิทยาศาสตร์ มหาวิทยาลัยมหาสารคาม และเคยประกวดนางนพมาศของมหาวิทยาลัยมาก่อน ส่วนการประกวดมิสยูนิเวิร์สไทยแลนด์นั้น ถือเป็นเวทีใหญ่เวทีแรกของเธอ

 มิสยูนิเวิร์สไทยแลนด์ 2559 
ชลิตาได้สมัครเข้าการประกวดมิสยูนิเวิร์สไทยแลนด์ 2016 ตามคำเสนอแนะของมารดา หลังจากนั้นเธอจึงลดน้ำหนัก จาก 60 กิโลกรัม เหลือ 51 กิโลกรัม และฝึกซ้อมท่วงท่าการเดินให้ดูสง่ายิ่งขึ้น เธอครองตำแหน่งมิสยูนิเวิร์สไทยแลนด์ 2016 เมื่อวันที่ 23 กรกฎาคม พ.ศ. 2559 และเป็นตัวแทนคนไทยไปประกวดนางงามจักรวาล แต่ในการประกวดนั้น ผู้ชมบางส่วนมองว่ากุสุมา ชาวดอน ผู้เข้าประกวดที่เป็นตัวเต็งในการประกวดกลับไม่เข้ารอบ 5 คนสุดท้าย ที่ต่อมาชลิตาและกุสุมาต่างกล่าวว่าพวกเธอสนิทสนมกัน ทั้งสองเข้าใจเรื่องดังกล่าวดี และเคารพการตัดสินของกรรมการ

 มิสยูนิเวิร์ส 2016 
ชลิตาเป็นตัวแทนชาวไทยไปประกวดมิสยูนิเวิร์ส 2016 ที่กรุงมะนิลา ฟิลิปปินส์ โดยเธอได้ทำการฝึกเดิน เรียนการแสดงออก ฝึกพูดและออกเสียงให้ชัดเจน เพราะเธอมีปัญหาเรื่องพูดเบาโดยเสียงอยู่ในสำคอ และฝึกความมั่นใจ ส่วนอุปสรรคด้านภาษาเธอกล่าวว่าพอได้ นอกจากนี้เธอยังใช้สื่อสังคมออนไลน์อย่างอินสตราแกรมเพื่อแสดงกิจกรรมหรือชุดของเธอสู่สายตาผู้ติดตามให้มีความรู้สึกว่ามีส่วนร่วมในการประกวดนี้ ที่ทวีความน่าสนใจ อันส่งผลให้อินตราแกรมของเธอมียอดผู้ติดตามจำนวนมากขึ้นกว่าเก่าก่อน

เธอได้เข้ารอบ 6 คนสุดท้ายครั้งแรกในรอบ 28 ปีต่อจากสาวิณี ปะการะนัง เเละได้รับรางวัลมิสป็อปปูล่าร์โหวต คนเเรกของไทยด้วยคะเเนน130ล้านโหวตทั่วโลก แต่ตกรอบ 3 คน ซึ่งเธอตอบด้วยการใช้ล่ามแปลภาษา ผู้ชมบางส่วนมองว่ายังตอบคำถามในช่วงสัมภาษณ์ดีไม่พอ บ้างก็ว่าคำตอบนั้นดีแล้วแต่สั้นเกินไป ทั้งยังมีจังหวะชะงักอันแสดงถึงความตื่นเต้น

หลังสิ้นการประกวด เธอได้รับการต้อนรับอย่างดีจากเหล่าแฟนคลับนางงาม บุคลากรจากโรงเรียนที่เธอเคยเล่าเรียนมา หรือแม้แต่รองผู้อำนวยการท่าอากาศยาน โดยมอบช่อดอกไม้และเสียงโห่ร้องดีใจ หลังจากนั้นชลิตาได้เดินทางไปที่ฟิลิปปินส์อีกครั้งในฐานะทูตท่องเที่ยวของการท่องเที่ยวแห่งประเทศไทย เธอก็ได้รับการต้อนรับจากแฟนนางงามชาวฟิลิปปินส์อย่างอุ่นหนาฝาคั่ง

 กรณีพิพาทกับกองประกวด 
วันที่ 7 มีนาคม 2560 มีข่าวลือว่ากองประกวดของมิสยูนิเวิร์สไทยแลนด์จะริบมงกุฎและปลดชลิตาออกจากตำแหน่งด้วย โดยอัจฉรี บัวเขียว ซึ่งเป็นรองอันดับหนึ่งมารับหน้าที่แทน ส่วนสาเหตุคาดว่าน่าจะขัดแย้งเรื่องผลประโยชน์กับกองประกวด อาทิการออกไปรับงานเองโดยไม่ผ่านกองประกวด หรือกรณีที่เธอจะฉีกสัญญากับกองประกวด และเป็นปัญหาเรื้อรังมาตั้งแต่ปลายเดือนกุมภาพันธ์ปีนั้น จากกรณีดังกล่าวได้มีปฏิกิริยาจากกวินตรา โพธิจักร มิสไทยแลนด์ยูนิเวิร์สปี 2008 ผู้มีความสัมพันธ์อันดีกับชิชญาสุ์ กรรณสูต ผู้จัดการกองประกวดดังกล่าว รวมทั้งบุคคลที่เกี่ยวข้องกับการประกวดมิสยูนิเวิร์สไทยแลนด์คนอื่น ๆ ด้วยการโพสต์ข้อความเชิงบริภาษที่สื่อถึงชลิตาผ่านเฟซบุ๊ก ที่ต่อมากวินตราออกมายอมรับว่าข้อความนั้นสื่อถึงชลิตาจริง ๆ ทางด้านชลิตาเองกล่าวว่าเธอไม่ทราบเรื่องการที่จะถูกปลด หรือเธอจะฉีกสัญญากับกองประกวด และปฏิเสธกรณีที่เป็นปัญหากับชิชญาสุ์ กรรณสูตมาโดยตลอด

ในวันเดียวกันนั้นกองประกวดมิสยูนิเวิร์สไทยแลนด์ปฏิเสธเรื่องการปลดชลิตา ด้วยชลิตายังรับงานผ่านทางกองประกวดทั้งหมด และเธอจะยังอยู่ในความดูแลของกองประกวดจนกว่าจะหมดวาระ

 จุดยืนทางการเมือง 

ชลิตาสนับสนุนการประท้วงในประเทศไทย พ.ศ. 2563–2564  ชาวเน็ตโร่ทัก น้ำตาล ชลิตา โพสต์ภาพม็อบอนุสาวรีย์ฯ ผิดปี นั่นมันกปปส.  “น้ำตาล” ตอกกลับคนอันฟอล หลังออกมา Call out ตำรวจสลายม็อบ และวิพากษ์วิจารณ์การทำงานของประยุทธ์ จันทร์โอชา  น้ำตาล ชลิตา สวนกลับชาวเน็ต หลังถูกแซะ ถ้ามีปัญหากับประเทศไทย ก็คืนมงกุฎได้  รวมทั้งเคยขู่เผากลุ่มคนเห็นต่างระหว่างเกิดเหตุการณ์เหตุเพลิงไหม้โรงงานที่จังหวัดสมุทรปราการ พ.ศ. 2564 จนถูกกระแสตีกลับโดนถล่มยับ “น้ำตาล ชลิตา” ระบุ “อยากเอาสลิ่มมาเผาในกองเพลิง” เหตุไฟไหม้กิ่งแก้ว โดยบ้านของชลิตาอยู่ใกล้ที่เกิดเหตุ 

 ผลงาน 
 ละครโทรทัศน์ 
 ปี  เรื่อง  บทบาท คู่กับ ออกอากาศ 2561  สาปกระสือ  เจ้าหญิงสาวิตราณี (อดีต) / นลิน (ปัจจุบัน) กฤษฎา พรเวโรจน์ช่อง 8 ป่ารักษ์ช้าง  นลิน ธนา สุทธิกมล ช่อง 5 2562  เพรงลับแล  ปรางทิพย์มณฑาทอง / พิณทิพย์ กฤษฎา พรเวโรจน์ ช่อง 8 2563  อสรพิษ  เจ้านางคำหยาดฟ้า (อดีต) / สริชา (ปัจจุบัน) กนกฉัตร มรรยาทอ่อน ช่องวัน 31 2564  ตะวันตกดิน  ฑัณฑิกา ทิวัสภาค (ฑัณฑิ) รัฐภูมิ โตคงทรัพย์ อมรินทร์ทีวี 2566  ดอกหญ้าป่าคอนกรีต  พัดชา โชติธิติวัฒน์ (พัด) ตรี ชัยณรงค์ ช่องวัน 31 2567  วิญญาณแพศยา  เจ้านางเอิ้งโหลง (อดีต) / พรฟ้า พรหมประทาน (ปัจจุบัน) ณวินวิชญ์ กิตติชนวิทย์ ช่อง 8 2568  ผาแดงนางไอ่  นาคินีศรีตลา  ช่องวัน 312569เขยบ้านนอกช่องวัน 31

 ซิทคอมและซีรีส์ 

|  2560-2561 || เป็นต่อ || ตอน รอพี่นานมั้ยจ๊ะตอน ไกรทองมาแย้ว ||  นัท (รับเชิญ)
| ช่องวัน 31
|- 
| rowspan = "2" | 2562 || Club Friday The Series 11 รักไม่ได้ออกอากาศ  || ตอน รักโกหก  || พิก
| จีเอ็มเอ็ม 25
|- 
| วิญญาณพิศวง || ตอน วังสราญจิต || ญาใจ (รับเชิญ)
| ช่อง 8
|-
| 2563 ||  THE SECRET เกมรัก เกมลับ   ||- || มีมี่
| ไลน์ทีวี
|-
| 2565 || เสน่หาสตอรี่ Season 4 || ตอน จิ๊กซอว์เสน่หา || ลูกตาล
| เอไอเอส เพลย์
|-
| 2566 || โอมเพี้ยงอาจารย์คง || ตอน ฉันหมั้นแล้ว || คริสตี้ (รับเชิญ)
| ช่องเวิร์คพอยท์
|}

 ภาพยนตร์ 
 ปี  เรื่อง  บทบาท  ค่าย 2568   พนอ   นวล บุญสุข (แม่พนอ)ไฟว์สตาร์โปรดักชั่น

 ภาพยนตร์สั้น 

| 2560  || เที่ยวไทยเท่  || ตอน ทริปล้างใจ || หวาน
|}

 มิวสิกวิดีโอ 
 ปี  เพลง  ศิลปิน 2560  สักที [Go!]  ETC feat. เฉลิมชัย โฆษิตพิพัฒน์

 รางวัล 
 ปี 	 รางวัล	 ประเภท/สาขา	 ผลงาน ผล	 2559 เอ็มไทยท็อปทอล์ก-อะเบาต์ 2017 บุคคลหญิงที่ถูกกล่าวถึงมากที่สุด	 - 	2568รางวัลนาฏราช ครั้งที่ 16นักแสดงนำหญิงยอดเยี่ยม (ประเภทละครเย็น)วิญญาณแพศยา